2ο Δημοτικό Σχολείο Γλυφάδας Γλυφάδα, 12/09/2022

ΕΝΗΜΕΡΩΣΗ

**ΛΕΙΤΟΥΡΓΙΑ ΣΧΟΛΙΚΗΣ ΜΟΝΑΔΑΣ**

**Από 13/09/2022 έως και 16/09/2022.**

Αγαπητοί γονείς και κηδεμόνες των μαθητών του σχολείου μας σας ενημερώνουμε, ότι το ωρολόγιο πρόγραμμα θα εφαρμοστεί σε πλήρη ανάπτυξη για όλα τα τμήματα και τις τάξεις από τις 13/09/2022 έως και 16/09/2022. Κάθε αλλαγή κι ενημέρωση θα αναρτάται με ανακοίνωση στην ιστοσελίδα του σχολείου μας.

ΟΛΟΙ ΟΙ ΜΑΘΗΤΕΣ ΔΗΛΑΔΗ ΘΑ ΑΠΟΧΩΡΟΥΝ ΣΤΙΣ 13:15 ΜΕ ΤΗΝ ΟΛΟΚΛΗΡΩΣΗ ΤΟΥ ΒΑΣΙΚΟΥ ΤΟΥΣ ΠΡΟΓΡΑΜΜΑΤΟΣ.

Οι μαθητές θα προσέρχονται από την πάροδο της οδού Δημοκρατίας και θα παραμένουν στον αύλειο χώρο για παράταξη και προσευχή, τηρώντας τις αποστάσεις ακολουθώντας τις διαγραμμίσεις του δαπέδου. Η προσέλευση έχει οριστεί να γίνεται από τις 8:00-8:15, ενώ η αποχώρηση στις 13:15. Οι μαθητές θα κρατούν αποστάσεις κατά την είσοδό τους στο προαύλιο, τόσο στην προσέλευση, όσο και στην αποχώρηση.

Ειδικότερα, η αποχώρηση των μαθητών των Α’ και Β΄Τάξεων θα πραγματοποιείται από την είσοδο - έξοδο της Ελ. Βενιζέλου, ενώ των μαθητών των Γ, Δ, Ε και ΣΤ τάξεων από τη θύρα της παρόδου της οδού Δημοκρατίας.

Η άνοδος στις αίθουσες ακολούθως θα γίνεται κρατώντας αποστάσεις, ενώ πριν εισέλθουν οι μαθητές στην αίθουσα θα κάνουν αντισηψία, καθώς και την ώρα που θα εξέρχονται για διάλειμμα.

Δεν επιτρέπεται καμία μετακίνηση θρανίου και αλλαγή θέσης άνευ αδείας του διδάσκοντα. Η χρήση μάσκας είναι προαιρετική.

Η αποχώρηση του Ολοημέρου Σχολείου θα γίνεται από την πάροδο της οδού Δημοκρατίας.

**ΟΛΟΗΜΕΡΟ ΣΧΟΛΕΙΟ**

**Όλη την εβδομάδα θα λειτουργήσει το Πρωινό Ολοήμερο Σχολείο.**

Σχετικά με το **απογευματινό ολοήμερο** το πρόγραμμα έχει ως εξής για την τρέχουσα εβδομάδα από 13/09/2022 έως και τις 16/09/2022:

**Έως τις 14:55** για ολόκληρη την εβδομάδα θα φοιτήσουν οι μαθητές της Α΄τάξης και των τμημάτων Β΄1, Δ΄2, Ε΄2.

**Έως τις 15:50** και για όλες τις ημέρες της εβδομάδος θα φοιτήσουν οι μαθητές της Α΄τάξης και του Β΄1 τμήματος, ενώ το Δ΄2 θα φοιτήσουν οι μαθητές μόνο για την Τρίτη, Πέμπτη και την Παρασκευή.

**Επομένως η διευρυμένη** ζώνη 16:50-17:30 θα λειτουργήσει κατ΄επέκταση της δεύτερης ζώνης ΜΟΝΟ για τους μαθητές της Α΄τάξης και των Β΄1 και Δ΄2 τμημάτων.

**ΠΡΟΣΟΧΗ:** Στο ολοήμερο θα φοιτήσουν εξαρχής και κατά προτεραιότητα οι μαθητές που είχαν υποβάλλει αιτήσεις πριν της λήξης του σχολικού έτους 2021-22, ενώ για τη διευρυμένη ζώνη εκείνοι που έκαναν προσφάτως αίτηση με την έναρξη της σχολικής χρονιάς. Σταδιακά αν υπάρξει δυνατότητα θα εξυπηρετηθούν και οι νέες αιτήσεις. Θα υπάρξει σχετική προσωπική ειδοποίηση.

Σας ευχόμαστε καλή και δημιουργική σχολική χρονιά με υγεία.

**Ο ΣΥΛΛΟΓΟΣ ΔΙΔΑΣΚΟΝΤΩΝ**

**ΚΑΙ**

**Η ΔΙΕΥΘΥΝΣΗ ΤΟΥ ΣΧΟΛΕΙΟΥ**